ড.উত্তম দাশ ( ১১ ডিসেম্বর ১৯৩৯ - ১১ জুন ২০১৪)  ছিলেন একজন বিশিষ্ট ভারতীয় বাঙালি কবি, প্রাবন্ধিক ও সাহিত্য সমালোচক।   জন্ম ও প্রারম্ভিক জীবন  উত্তম দাশের জন্ম  ব্রিটিশ ভারতের অধুনা  বাংলাদেশের নোয়াখালি জেলার হাতিয়া অঞ্চলের চর আলেকজান্ডার গ্রামে।  পিতা কুমুদবন্ধু দাশ ও মাতা ছবি দেবী। ১৯৪৭ খ্রিস্টাব্দে দেশভাগের সময় বাল‍্যকালেই মাতাপিতার সাথে পশ্চিমবঙ্গে আসেন। প্রথমদিকে ছিলেন চব্বিশ পরগনার সাগরদ্বীপে পিতার কর্মসূত্রে পরবর্তীতে স্থায়ী বাসিন্দা হন  বারুইপুরে। বাংলা ভাষা ও সাহিত্যে  কলকাতা বিশ্ববিদ্যালয় থেকে ১৯৬৩ খ্রিস্টাব্দে  স্নাতকোত্তর  ডিগ্রি লাভের পর গবেষণা করে ১৯৭১ খ্রিস্টাব্দে পিএইচডি ডিগ্রিও অর্জন করেন। তার গবেষণায় অভিসন্দর্ভ ছিল ছন্দ বিষয়েই - বাংলা সাহিত্যে সনেট।  কর্মজীবন কলকাতার খিদিরপুর কলেজে অধ্যাপনায় যোগ দিয়ে পরবর্তীতে বাংলা ভাষা ও সাহিত্যের বিভাগীয় প্রধান হন।  ছাত্রাবস্থায় উত্তম দাশ কবিতা রচনা শুরু করেন। কলেজ জীবনে ১৯৫৯ থেকে ১৯৬৫ খ্রিস্টাব্দ পর্যন্ত সম্পাদনা করেছেন কবিতা পত্রিকা বহ্নিশিখা। ১৯৭৪ খ্রিস্টাব্দ থেকে শুরু করেন মহাদিগন্ত -এর সম্পাদনা। জগদীশ ভট্টাচার্য সম্পাদিত ‘কবি ও কবিতা’-র আঠারো বছর সহ-সম্পাদক ছিলেন তিনি। ভ্রমণপিপাসু কবির মননশীলতার সাথে ছিল অন্তর্ভেদী কবিদৃষ্টি। তাই তাঁর কবিতায় প্রকৃতির প্রতি গভীর আবেগ ও অনুভূতির প্রকাশ দেখা যায়। কবিতার ছন্দ নিয়ে রচনা করেন বাংলা ছন্দের অন্তঃপ্রকৃতি। বাংলা সাহিত্যের দুটি শাখায় সাবলীল ভাবে বিচরণ করে ছান্দসিক ও প্রাবন্ধিক হিসাবে বিশিষ্টতা অর্জন করেন। আঠারো টি কবিতাগ্রন্থ, দুই খণ্ডে কবিতাসমগ্র এবং এগারোটি প্রবন্ধগ্রন্থ প্রকাশিত হয়েছে।  কাব্যগ্রন্থ- যখন গোধূলি (১৯৬৬) মহাদিগন্ত, কলকাতা লৌকিক অলৌকিক (১৯৭৫), মহাদিগন্ত, কলকাতা জ্বালামুখে কবিতার (১৯৮০) , মহাদিগন্ত, কলকাতা রেণুকা (১৯৮২) এ জন্মের প্রত্যাহার চাই (১৯৮৩) মহাদিগন্ত, কলকাতা ভারতবর্ষের একজন (১৯৮৪) মহাদিগন্ত, কলকাতা ভুল ভারতবর্ষ (১৯৮৫) মহাদিগন্ত, কলকাতা Rhpsodies to Runu (১৯৮৯) নির্মণে এসেছে (১৯৯০) রাত্রির স্থাপত্য (১৯৯২) ভ্রমণের দাগ (১৯৯৫) মহাদিগন্ত, কলকাতা কাব্যনাট্য ও কবিতা (১৯৯৯) মহাদিগন্ত, কলকাতা এক ভারতীয় কবির ডায়েরি থেকে (১৯৯৯)  একালের মঙ্গলকাব্য (২০০৩) কেদার ভাদুড়ী: তোমার জন্য (২০০৫) প্রকীর্ণ কবিতা (২০০৭), মহাদিগন্ত, কলকাতা ঠাকুরপুকুর থেকে (২০১২) মহাদিগন্ত, কলকাতা কবিতা সমগ্র-১ (২০০৪) কবিতা সমগ্র-২ (২০০৬) প্রবন্ধ সংকলনগ্রন্থ- বাংলা সাহিত্যের সংক্ষিপ্ত ইতিহাস (১৯৬৫) বাংলা সাহিত্যে সনেট ১ম (১৯৭৩) বাংলা সাহিত্যে সনেট  ২য় (১৯৮৯) বাংলা সাহিত্যে সনেট ৩য় (২০০৬)  কবিতার সেতুবন্ধ (১৯৮০) বাংলা ছন্দের কূটস্থান (১৯৮৫) হাংরি শ্রুতি ও শাস্ত্রবিরোধি আন্দোলন ১ম (১৯৮৬) হাংরি শ্রুতি ও শাস্ত্রবিরোধি আন্দোলন  ২য় (২০০২) বাংলা কাব্যনাট্য ১ম (১৮৮৯) বাংলা কাব্যনাট্য ২য় (২০০৩) বাংলা ছন্দের অন্তঃপ্রকৃতি ১ম (১৯৯২) বাংলা ছন্দের অন্তঃপ্রকৃতি ২য় (২০০২) ক্ষুধিত প্রজন্ম ও অন্যান্য প্রবন্ধ (১৯৯৭) কবির ছন্দ: কবিতার ছন্দ (২০০৭) কবি বুদ্ধদেব বসু (২০০৮) সমালোচনাগ্রন্থ- শতবর্ষের আলোকে জীবননান্দ (১৯৯৯) শতবর্ষের আলোকে বুদ্ধদেব (২০০৮)   সম্মাননা সাহিত্যকর্মের জন্য কবি উত্তম দাশ সম্মানিত হয়েছেন নানা পুরস্কারে। যেমন-  ১৯৯৪ খ্রিস্টাব্দে বঙ্কিমচন্দ্র চট্টোপাধ্যায় পুরস্কার  ১৯৯৪ খ্রিস্টাব্দে শক্তি চট্টোপাধ্যায় স্মৃতি পুরস্কার  ১৯৯৬ খ্রিস্টাব্দে তারক সেন পুরস্কার   ২০০৮ খ্রিস্টাব্দে ঢাকার চয়ন পুরস্কার   ২০০৯ খ্রিস্টাব্দে টাঙ্গাইলের অরণি পুরস্কার ইত্যাদি।  জীবনাবসান কবি উত্তম দাশ বারুইপুরের স্থায়ী বাসিন্দা ছিলেন এবং সপরিবারে বসবাস করতেন। "মহাদিগন্ত" নামের প্রকাশনা সংস্থার সঙ্গে জড়িত ছিলেন। তিনি সংস্থার সাহিত্য পত্রিকার একশোটি সংকলনের সম্পাদনা করেছেন। ২০১৪ খ্রিস্টাব্দের ১১ জুন আকস্মিক প্রয়াত হন।   মহাদিগন্তের কবি উত্তম দাশের মৃত্যুর পর ২০১৮ খ্রিস্টাব্দের জানুয়ারি মাসে তাঁর জীবন ও সাহিত্যকর্ম নিয়ে কবি উত্তম দাশ: জীবন ও সাহিত্য  শীর্ষক সংকলন গ্রন্থের সম্পাদনা করেছেন মাহমুদ কামাল ও মোহাম্মদ আবদুল মান্নান।   তথ্যসূত্র  বিষয়শ্রেণী:১৯৩৯-এ জন্ম  বিষয়শ্রেণী:২০১৪-এ মৃত্যু বিষয়শ্রেণী:নোয়াখালী জেলার ব্যক্তি  বিষয়শ্রেণী: বাঙালি কবি  বিষয়শ্রেণী:আদিনিবাস পূর্ববঙ্গে বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের কবি বিষয়শ্রেণী:কলকাতার লেখক বিষয়শ্রেণী:ভারতীয় সাহিত্য সমালোচক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় কবি বিষয়শ্রেণী:ভারতীয় পুরুষ কবি বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:২১শ শতাব্দীর ভারতীয় প্রাবন্ধিক